**OBAVJEŠTENJE**

* Realizacija akreditovanog programa obuke **„Participacija korisnica sa iskustvom nasilja i procjena rizika u slučajevima nasilja u porodici nad ženama i djecom“**

Poštovani/e,

Obavještavamo vas da će Zavod za socijalnu i dječju zaštitu **15. i 16. juna 2023. godine** organizovati dvodnevnu obuku, po akreditovanom program „Participacija korisnica sa iskustvom nasilja i procjena rizika u slučajevima nasilja u porodici nad ženama i djecom“.Obuka se organizuje uz podršku kancelarije UNDP u Crnoj Gori.

**Obuka će se održati u Zavodu za socijalnu i dječju zaštitu u Podgorici, Podljubović bb, za 20 stručnih radnika.**

Opšti cilj programa je razvoj i unapređenje kompetencija stručnjaka i stručnjakinja za zaštitu žena i djece od nasilja u porodici i uspostavljanje efikasnog sistema prevencije i zaštite.

Specifični ciljevi programa su:

* Upoznavanje sa specifičnostima partnerskog nasilja
* Sticanje znanja i vještina za upravljanje slučajevima nasilja u porodici nad ženama i djecom uz aktivnu participaciju žena;
* Upoznavanje sa mehanizmima i alatima za participativni pristup u radu sa ženama i djecom u slučajevima nasilja u porodici ;
* Podizanje svijesti o rizicima, njihovim oblicima, učestalosti u oblasti nasilja u porodici nad ženama i djecom i važnosti procjene rizika;
* Upoznavanje sa matricama za uspješnu procjenu izloženosti riziku žena i djece žrtava nasilja u porodici;
* Informisanje o važnosti razvijanja intervencija koje će smanjiti faktore rizika od ponavljanja nasilja;
* Upoznavanje sa osnovnim vještinama planiranja sigurnosti.

Obuku će realizovati predstavnice organizacije SOS Nikšić.

Troškove honorara predavača snosi Zavod za socijalnu i dječju zaštitu. Prevoz i smještaj nisu pokriveni od strane organizatora. Zbog ograničenog broja mjesta registracija učesnika će biti vođena po redosledu prijavljivanja.

**Prijavljivanje zainteresovanih je najkasnije do 12. juna 2023. godine, putem e- maila: crnagorazavod@gmail.com**